system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Comuna Horodnic de Jos, Suceava.
assistant
Horodnic de Jos este o comună în județul Suceava, Bucovina, România, formată numai din satul de reședință cu același nume.

Așezare 
Satul Horodnic de Jos se află la întretăierea meridianului 25°48' longitudine estică cu paralelea 47° 47' latitudine nordică, la poalele muntelui Pietrosu din Obcina Mare, în valea dintre dealurile Colnic și Osoi.

Demografie 

Conform recensământului efectuat în 2021, populația comunei Horodnic de Jos se ridică la 2.253 de locuitori, în creștere față de recensământul anterior din 2011, când fuseseră înregistrați 2.003 locuitori. Majoritatea locuitorilor sunt români (94,98%), iar pentru 4,88% nu se cunoaște apartenența etnică. Din punct de vedere confesional, majoritatea locuitorilor sunt ortodocși (87,66%), cu minorități de creștini după evanghelie (2,53%) și penticostali (2,49%), iar pentru 5,46% nu se cunoaște apartenența confesională.

Politică și administrație 
Comuna Horodnic de Jos este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Recensământul din 1930 

Conform recensământului efectuat în 1930, populația comunei Horodnic de Jos se ridica la 2.786 locuitori. Majoritatea locuitorilor erau români (98,75%), cu o minoritate de germani (1,0%). Alte persoane s-au declarat: polonezi (1 persoană), armeni (6 persoane). Din punct de vedere confesional, majoritatea locuitorilor erau ortodocși (98,85%), dar existau și romano-catolici (0,75%). Alte persoane au declarat: greco-catolici (5 persoane), evanghelici\luterani (6 persoane), alte religii (1 persoană).

Hidrografie 
Rețeaua hidrografică a satului aparține în întregime râului Suceava, localitatea fiind traversată de două pâraie: Pozen și Horodnic.

Istoric 
Descoperirile arheologice atestă locuirea acestor locuri încă din anii 6000-2000 î.e.n. prin necropola tumulară din nord-estul satului. În mormintele găsite aici s-au descoperit oase și unelte de silex, ceramică.

Localitatea Horodnic de Jos este atestată documentar încă de la sfârșitul secolului al XIV-lea. În curțile marelui boier Petru Vrană din localitate a fost zidită prima mănăstire de maici din Moldova , care a dispărut pe la începutul secolului al XVIII-lea, amintirea ei fiind păstrată de cătunul Schit Călugărița.

La circa 150 metri de ruinele fostului Schit Călugărița, a fost construită în anul 1717 o biserică de lemn cu hramul Înălțarea Sfintei Cruci . Data construcției este menționată pe inscripția săpată pe ușa de la intrare.

Personalități 
 Ion G. Sbiera (1836-1916) - folclorist și istoric literar, membru fondator al Academiei Române
 Dimitrie Prelipcean (1927-1987) - scriitor, ziarist
 Mihai Burciu (n. 1985) - jurnalist, manager sportiv

Obiective turistice 
 Biserica de lemn din Horodnic de Jos - monument istoric atestat în anul 1717; se află în cimitirul cătunului Schit Călugărița

Note

Lectură suplimentară 
 Monografia comunei Horodnic, Ion Prelipcean, Editura Lidana, 2007-2010, Suceava, 2007
 Monografia comunei Horodnic Vol. 1 Istorie, Editura Little Lamb, 2008, Suceava, 2008
 Monografia comunei Horodnic Vol. 3 Etnografie, Editura Lidana, Suceava, 2010
 Monografia comunei Horodnic Vol. 5 Cultură, Editura Lidana, Suceava, 2007

Legături externe 
  Descriere a satului Horodnicul de Jos

Horodnic de Jos
Horodnic de Jos